ai4bharat/Pralekha huggingface dataset:
ரெயில்வே அமைச்சகம்
தேஜஸ் ரயில் பெட்டிகளுடன் மும்பை ராஜ்தானி எக்ஸ்பிரஸ் இயக்கம்
மும்பை ராஜ்தானி எக்ஸ்பிரஸ் ரயிலில், மேம்படுத்தப்பட்ட சொகுசான தேஜஸ் ரயில் பெட்டிகளை மேற்கு ரயில்வே இன்று அறிமுகம் செய்தது.
மும்பை ராஜ்தானி எக்ஸ்பிரஸ் ரயிலில் உள்ள இந்த பிரகாசமான பொன் நிறத்திலான ரயில் பெட்டிகளில், நவீன அம்சங்கள் மேம்படுத்தப்பட்டுள்ளன. இது சிறந்த பயண அனுபவத்தை வழங்கும். தேஜஸ் ரயில் பெட்டிகள் முதல் முறையாக இன்று தனது பயணத்தை தொடங்கின.
இது குறித்து மேற்கு ரயில்வேயின் மக்கள் தொடர்பு தலைமை அதிகாரி திரு சுமித் தாகூர் கூறுகையில், ‘‘தேஜஸ் ரயில்பெட்டி பயன்பாட்டின் மூலம், தடுப்பு பராமரிப்புக்கு பதிலாக, முன்கணிப்பு பராமரிப்பை நோக்கி செல்ல இந்திய ரயில்வே திட்டமிட்டுள்ளது. நீண்ட தூர பயணத்துக்கு, படுக்கை வசதியுடன் கூடிய தேஜஸ் ரயில்பெட்டிகள் அறிமுகம், ரயில்வேயின் மேம்படுத்தப்பட்ட பயண அனுபவத்தில் மற்றொரு முன்னுதாரண மாற்றம்’’ என்றார்.
நவீன ரயில் பெட்டி தொழிற்சாலையில் தயாரிக்கப்பட்ட இந்த ரயில் பெட்டிகள், நீண்டதூர ரயில்களில் பயன்படுத்தப்படும் ரயில்பெட்டிகளை படிப்படியாக மாற்றும்.
இந்த நவீன பெட்டிகள் பயணிகளுக்கு, உலகத் தரத்திலான வசதிகளை அளிக்கும். ஜிஎஸ்எம் நெட்வொர்க் இணைப்பு மூலம், இந்த ரயில் பெட்டிகளில் பயணிகளுக்கு தேவையான தகவல்கள் மற்றும் ரயில் பெட்டிகளின் கணினி தகவல்களை தெரிவிக்கும்  வசதி உள்ளது. சிசிடிவி கேமிரா பதிவு, கழிவறையில் துர்நாற்றத்தை தெரிவிக்கும் சென்சார், அபாய பொத்தான், தீ எச்சரிக்கை கருவி, காற்றின் தரத்தை தெரிவிக்கும் கருவி உட்பட ஏராளமான நவீன வசதிகள் இந்த ரயில் பெட்டிகளில் உள்ளன.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1736849
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 211.13 கோடி 94.05 கோடி 2-வது தவணை மற்றும் 14.76 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 31,60,292 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 96,707 கொவிட் சிகிச்சை பெறுபவர்கள் எண்ணிக்கை 0.20 சதவீதமாக உள்ளது.
குணமடைந்தோர் விகிதம் தற்போது 98.61 சதவீதம்
கடந்த 24 மணி நேரத்தில் 13,528 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,37,70,913 என அதிகரித்துள்ளது.
கடந்த 24 மணி நேரத்தில் 10,256 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.43 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,22,322 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1854531
மின்னணு மற்றும் தகவல் தொழில்நுட்பம்
சமூக ஊடகத் தளங்களில் ஆபாசம் மற்றும் தவறான உள்ளடக்கம் கொண்ட தகவல்களை முற்றிலுமாக ஒழிப்பதற்கான நடவடிக்கை
சமூக ஊடகத் தளங்களில் ஆபாசம் மற்றும் தவறான உள்ளடக்கம் கொண்ட தகவல்களை முற்றிலுமாக ஒழிப்பதற்கான நடவடிக்கைகளை எடுப்பதற்கு மத்திய அரசு முனைப்புடன் செயல்பட்டு வருகிறது. இது தொடர்பாக மத்திய அரசு எடுத்து வரும் கொள்கை முடிவுகளின் விளைவாக இணையதளத்தை பயன்படுத்துபவர்களுக்கு வெளிப்படையான, பாதுகாப்பான, நம்பத்தகுந்த சூழல் உருவாக்கப்பட்டுள்ளது.
ஆபாசமான மற்றும் தவறான உள்ளடக்கம் கொண்ட தகவல்களை பரப்பினால் தகவல் தொழில்நுட்பச் சட்டம் 2000-ன் கீழ் நடவடிக்கை, 3 முதல் 5 ஆண்டு சிறை தண்டனை விதிக்கப்படும். இணைய தளத்தை பயன்படுத்துபவர்களுக்கு பாதுகாப்பான சூழலை உருவாக்கிக் கொடுப்பதற்காக தகவல் தொழில்நுட்ப விதிகள் வகுக்கப்பட்டுள்ளது.
மத்திய உள்துறை அமைச்சகம் சைபர் குற்றங்கள் தொடர்பான புகார்களுக்கு கட்டணமில்லா தொலைபேசி எண் 1930 வழங்கியுள்ளது. பெண்கள் மற்றும் குழந்தைகள் மீதான சைபர் குற்ற நடவடிக்கைகளை தடுப்பதற்கு மத்திய உள்துறை அமைச்சகம் பல்வேறு நடவடிக்கைகளை மேற்கொண்டு வருகிறது.
சிறுவர் ஆபாச உள்ளடக்கம் கொண்ட வலைதளங்களை மத்திய அரசு தொடர்ந்து தடைசெய்து வருகிறது. இணைய தள சேவை வழங்குபவர்களுக்கு எந்தெந்த வலைதளங்களில் என்னென்ன தகவல்கள் பகிரப்பட்டு வருகிறது என்பது குறித்து கண்காணிப்பு அவசியம் என்பதை மத்திய அரசு வலியுறுத்தி வருகிறது.
இணைய தளசேவை வழங்குபவர்களிடம் எந்தெந்த வலைத்தள தகவல்களை தங்களது குழந்தைகள் பார்க்கலாம் என்பது தொடர்பான அந்தந்தப் பெற்றோர்களுக்கு பிரத்யேகமான வசதியை செய்து கொடுக்க தொலைத்தொடர்புத்துறை கோரிக்கை விடுத்துள்ளது.
பள்ளிகளுக்கு மத்திய கல்வி வாரியம் சில வழிகாட்டுதல்களை வழங்கியுள்ளது. அதன்படி பாதுகாக்கப்பட்ட இணையதளங்களை மட்டுமே கல்வி நிலையங்களில் பார்க்க முடியும்.
இந்த தகவலை மாநிலங்களவையில் மத்திய மின்னணுவியல் மற்றும் தகவல் தொழில்நுட்பத்துறை அமைச்சர் திரு ராஜீவ் சந்திரசேகர் எழுத்துப்பூர்வமாக அளித்த தகவலில் தெரிவித்துள்ளார்.
சிறுபான்மையினர் நலன் அமைச்சகம்
ஹஜ் புனித யாத்திரைக்கான பதிவு
நாடாளுமன்றத்தின் மக்களவையில் கேள்வி ஒன்றுக்கு மத்திய சிறுபான்மையினர் விவகாரங்கள் துறை அமைச்சர் திரு முக்தர் அப்பாஸ் நக்வி எழுத்துபூர்வமாக அளித்த பதிலில் கூறியதாவது:
இந்திய முஸ்லிம்கள், ஹஜ் புனித யாத்திரையை எளிதாக மேற்கொள்ள, ஹஜ் யாத்திரை நடைமுறைகள் 100 சதவீதம் டிஜிட்டல் / ஆன்லைன் மயமாக்கப்பட்டுள்ளன. இதன் மூலம் இந்த நடைமுறை சுமூகமாகவும், வெளிப்படை தன்மையுடனும், இடைத்தரகர்கள் இன்றி நடக்கிறது. இதன் மூலம் ஹஜ் யாத்திரிகள், தனியார் ஹஜ் யாத்திரை ஏற்பாட்டாளர்கள், இந்திய ஹஜ் கமிட்டியினர் உட்பட பல தரப்பினர் பயனடைந்துள்ளனர்.
ஹஜ் யாத்திரைக்கான விண்ணப்பங்களை ஆன்லைன் மூலம் சமர்ப்பிப்பதற்கான நடைமுறை நவம்பர் 1ம் தேதி தொடங்கியது. புனித யாத்திரை மேற்கொள்ள விரும்பும் யாத்திரிகள் www.hajcommittee.gov.in என்ற இணையளம் மற்றும் கைப்பேசி செயலியில் 2022 ஜனவரி 31ம் தேதி வரை, தங்கள் விண்ணப்பங்களை தாக்கல் செய்யலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1779770
சுரங்கங்கள் அமைச்சகம்
தேசிய சுரங்க விருது – நாடு முழுவதும் சுரங்கத் தொழிலை ஊக்குவிப்பதற்கான தேசிய விருது
நாட்டில் சுரங்கத் தொழில் ஏலம், செயல் நடவடிக்கை ஆகியவற்றை சிறப்பாக மேற்கொள்ளும் மாநிலங்களுக்கு ஊக்கத் தொகை அளிக்கும் வகையில் தேசிய அளவிலான விருதை மத்திய சுரங்க அமைச்சகம் அளித்து வருகிறது. 3 பிரிவுகளில் வழங்கப்படும் இவ்விருதுக்கான தொகையில் முதல் பிரிவில் 3 கோடி ரூபாயும், இரண்டாவது பிரிவில் 2 கோடி ரூபாயும், மூன்றாவது பிரிவில் 1 கோடி ரூபாயும் ஊக்கத்தொகையாக வழங்கப்படுகிறது. 2019-20, 2020-21 ஆம் ஆண்டிற்கான விருது 12.07.2022 அன்று நடைபெற்ற சுரங்க மற்றும் கனிமங்களின் ஆறாவது தேசிய மாநாட்டின் போது வழங்கப்பட்டது. பல்வேறு மாநிலங்களுக்கு 18 கோடி ரூபாய் விருது தொகையாக அளிக்கப்பட்டது.
இத்தகவலை மக்களவையில் மத்திய நிலக்கரி மற்றும் சுரங்கத்துறை அமைச்சர் திரு.பிரல்ஹத் ஜோஷி எழுத்துப் பூர்வமாக கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845347
சட்டம் மற்றும் நீதித்துறை அமைச்சகம்
குடியரசுத் தலைவரின் ஊடக அறிக்கை
உச்சநீதிமன்றத்திற்கு இரண்டு நீதிபதிகள் நியமனம்
இந்திய அரசியலமைப்பு சட்டம் 124-வது பிரிவின் பிரிவு  மூலம் வழங்கப்பட்ட அதிகாரங்களைப் பயன்படுத்தி, 12.07.2023 தேதியிட்ட அறிவிக்கைகளின்படி, குடியரசுத் தலைவர்,  தெலங்கானா உயர்நீதிமன்ற தலைமை நீதிபதி உஜ்ஜல் புயான்  கேரள உயர்நீதிமன்றத்தின் தலைமை நீதிபதி சரசா வெங்கடநாராயண பாட்டி ஆகியோரை உச்சநீதிமன்ற நீதிபதிகளாக நியமித்துள்ளார். இது அவர்கள் அந்தந்த அலுவலகங்களில் பொறுப்பேற்கும் தேதியிலிருந்து நடைமுறைக்கு வரும் என்று அந்த அறிவிக்கையில் கூறப்பட்டுள்ளது.
நிலக்கரி அமைச்சகம்
வர்த்தக நிலக்கரி சுரங்கங்களுக்கான ஏலத்தை ஜூன் 18-ம் தேதியன்று மத்திய அரசு துவக்குகிறது
வர்த்தக சுரங்கப் பணிகளுக்காக நிலக்கரி சுரங்கங்களுக்கான ஏலத்தை, மத்திய அரசு “கட்டவிழ்க்கப்படும் நிலக்கரித்துறை : தற்சார்பு இந்தியாவுக்கான புதிய நம்பிக்கைகள்” என்ற மையப் பொருளில், இம்மாதம் 18-ம் தேதியன்று துவக்குகிறது. புதுதில்லி்யில் நடைபெறும் இந்த மெய்நிகர் நிகழ்வில் பிரதமர் திரு நரேந்திர மோடி சிறப்பு விருந்தினராக கலந்து கொண்டு சிறப்பிக்கிறார்.
“நமது நாட்டில் முதன் முறையாக வர்த்தக ரீதியிலான நிலக்கரிச் சுரங்க ஏலத்தை ஜூன் 18-ம் தேதியன்று துவக்குகிறோம். இதில் பிரதமர் திரு நரேந்திர மோடி அவர்கள் கலந்து கொண்டு சிறப்பிக்கிறார். அவரது தொலைநோக்குப் பார்வையும், வழிகாட்டுதலும், நிலக்கரித்துறையில் “தற்சார்பு இந்தியா”வை எட்ட உதவும். இதனை அடைவதற்கான வழியில் பயணிக்கிறோம் என்பதில் பெருமை கொள்கிறேன்” என்று மத்திய நிலக்கரி மற்றும் சுரங்கங்கள் துறை அமைச்சர் திரு பிரகலாத் ஜோஷி இன்று ட்விட்டரில் பகிர்ந்துள்ளார்.
----------
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நடத்தை மாற்றத் திட்டமான தூய்மை இந்தியா இயக்கம் , குப்பையில்லா நகரங்களுக்கு வழிவகுத்துள்ளது
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர் திரு கவுஷல் கிஷோர் கீழ்காணும் தகவல்களை வழங்கினார்.
2011-ம் ஆண்டு மக்கள்தொகை கணக்கெடுப்பின்படி அனைத்து சட்டப்பூர்வ நகரங்களும் 2014-ம் ஆண்டு அக்டோபர் 2-ம் தேதி தொடங்கப்பட்ட தூய்மை இந்தியா இயக்கம்- நகர்ப்புறம் மற்றும் 1 அக்டோபர் 2021 அன்று தொடங்கப்பட்ட தூய்மை இந்தியா இயக்கம்- நகர்ப்புறம் 2.0-ன் கீழ் கொண்டு வரப்பட்டுள்ளன.
அரசியலமைப்பின் ஏழாவது அட்டவணையின் கீழ் சுகாதாரம் என்பது மாநிலப் பிரிவில் வருகிறது.. நடத்தை மாற்றத் திட்டமான தூய்மை இந்தியா இயக்கம் , உள்ளாட்சி அமைப்புகள் மற்றும் மக்களின் பங்களிப்புடன் குப்பையில்லா நகரங்களுக்கு வழிவகுத்துள்ளது.
வீட்டுவசதி மற்றும் நகர்ப்புற விவகார அமைச்சகத்தின் கீழ் செயல்படுத்தப்படும் தூய்மை இந்தியா இயக்கம்- நகர்ப்புறம், திடக்கழிவு மேலாண்மையில் பல்வேறு வழிகளில் நகரங்களுக்கு உதவுகிறது. நிதி உதவி, தொழில்நுட்ப நெறிமுறைகள் மற்றும் தரநிலைகள், உள்ளாட்சி அமைப்புகளின் திறன் மேம்பாடு, தகவல், கல்வி மற்றும் தொடர்பாடல்  ஆகியவை இதில் அடங்கும்.
நடத்தை மாற்றத்திற்கான பிரச்சாரங்கள், நகரங்களின் வருடாந்திர சுகாதார ஆய்வு, தகவல் தொழில்நுட்ப தளங்களான ஸ்வச்சதம் இணையதளம் மற்றும் ஸ்வச்சதா செயலி, குப்பையில்லா நகரங்களின் தரவரிசை, திறந்தவெளியில் மலம் கழித்தல் இல்லா நகரங்களூக்கான நெறிமுறைகள் முதலியன மேற்கொள்ளப்படுகின்றன.
தூய்மை இந்தியா இயக்கம்- நகர்ப்புறம், தூய்மை இந்தியா இயக்கம்- நகர்ப்புறம் 2.0-ன் வழிகாட்டுதல்களின்படி மாநிலங்கள்/யூனியன் பிரதேசங்களுக்கு உதவித்தொகை வழங்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813186
(Visitor Counter : 139
தேர்தல் ஆணையம்
அணுகக்கூடிய தேர்தல்கள் குறித்த தேசிய மாநாட்டை நடத்தியது தேர்தல் ஆணையம்
அணுகக்கூடிய தேர்தல்கள் 2021 என்ற மாநாட்டை இந்திய தேர்தல் ஆணையம் காணொலி வாயிலாக இன்று நடத்தியது. தலைமைத் தேர்தல் அதிகாரிகள், பல்வேறு மாற்றுத்திறனாளிகளின் சார்பாக பொது சமூக நிறுவனங்கள் மற்றும் அமைச்சகங்கள் மற்றும் அரசு நிறுவனங்களின் பிரதிநிதிகள் இதில் கலந்து கொண்டார்கள்
தேர்தல் நடைமுறைகளில் மாற்றுத்திறனாளி வாக்காளர்களின் பங்களிப்பை மேம்படுத்துவதற்காக அவர்கள் சந்திக்கும் தடைகளை எதிர்கொள்வதற்கான உத்திகள் தொடர்பாக ஆலோசிப்பதும், அணுகுவது சம்பந்தமாக தற்போது நடைமுறையில் உள்ள கொள்கைகளை மதிப்பீடு செய்வதும் இந்த மாநாட்டின் நோக்கமாகும்.
தேர்தல்களை மேலும் உள்ளடக்கியதாகவும், அணுகக் கூடிய வகையிலும், வாக்காளர்களுக்கு எளிதான முறையிலும் நடத்த வேண்டும் என்ற தேர்தல் ஆணையத்தின் உறுதித்தன்மையை வலியுறுத்திய தலைமை தேர்தல் ஆணையர் திரு சுஷில் சந்திரா, தேர்தல் நடைமுறைகளில் முக்கிய பங்கு வகிக்க வேண்டிய மாற்றுத்திறனாளிகள் உள்ளிட்ட வாக்காளர்களாகிய முதன்மை பங்குதாரர்களின் முடிவு எடுக்கும் பணிக்கு ஆணையம் மதிப்பளிப்பதாகக் கூறினார். தேர்தல் நடைமுறையில், ஒவ்வொரு நிலையிலும் உள்ளடக்கம் மற்றும் அணுகலை மேம்படுத்துவதற்காக வழிகாட்டுதல்களை கட்டமைக்கும் போது மாற்றுத்திறனாளிகள் மற்றும் அவர்களது பிரதிநிதிகளின் கருத்துக்கள் பரிசீலிக்கப்படுவதாகவும் அவர் தெரிவித்தார்.
வாக்குகளை செலுத்துவதில் மாற்றுத் திறனாளி வாக்காளர்களுக்கு சுமுகமான மற்றும் கண்ணியமான அனுபவத்தை வழங்குவதன் அவசியத்தையும் அவர் எடுத்துரைத்தார். மாற்றுத் திறனாளிகள் எளிதாக வாக்கு செலுத்துவதற்கு ஏதுவாக அனைத்து மையங்களிலும் கீழ்தளத்தில் வாக்குச்சாவடி அமைக்கப்பட்டிருப்பதுடன், அவர்களுக்குத் தேவையான வசதிகள் அனைத்தும் செய்யப்பட்டிருப்பதாகவும் திரு சுஷில் சந்திரா குறிப்பிட்டார்.
தேர்தல் ஆணையர்கள் திரு ராஜீவ் குமார், திரு அனுப் சந்திரா, செயலாளர் திரு உமேஷ் சின்ஹா ஆகியோரும் மாநாட்டில் உரையாற்றினார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1756750
-----
(Visitor Counter : 189
பாதுகாப்பு அமைச்சகம்
அகமதாபாத் பிஎம் கேர்ஸ் கொவிட் மருத்துவமனைக்கு மேற்கு கடற்படைப் பிரிவு பணியாளர்கள்
கொவிட் பெருந்தொற்றுக்கு எதிரான போராட்டத்தில் உதவுவதற்காக, அகமதாபாத்தில் உள்ள பிஎம் கேர்ஸ் கொவிட் மருத்துவமனைக்கு, கடற்படையின் மேற்கு பிரிவைச் சார்ந்த 41 பணியாளர்கள் நேற்று அனுப்பப்பட்டுள்ளனர். ஏற்கனவே சென்ற மாதம் 29-ந் தேதியன்று, 57 உறுப்பினர்களுடன் கடற்படை மருத்துவக் குழு அந்த மருத்துவமனைக்கு அனுப்பப்பட்டது குறிப்பிடத்தக்கது. இவர்கள் இரண்டு மாத காலம் அங்கு தங்கி இருந்து கொவிட் நோயாளிகளுக்கு சிகிச்சை அளிப்பார்கள்.
•••••
((Visitor Counter : 155
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்ப துறையின் “இன்ஸ்பையர்” திட்ட பேராசிரியர் ஈயத்தால் ஆன பேட்டரிகளுக்கு பதிலாக இலகுரக கார்பன் நுரையை உருவாக்கியுள்ளார்
போபாலில் உள்ள அறிவியல் தொழில் ஆராய்ச்சி மையத்தின் மேம்பட்ட பொருட்கள் மற்றும் செயல்முறைகள் ஆராய்ச்சி நிறுவனத்தைச் சேர்ந்த டாக்டர் ராஜீவ் குமார், இந்திய அறிவியல் மற்றும் தொழில்நுட்பத் துறையால் நிறுவப்பட்ட புதுமை நோக்கத்திற்கான அறிவியல் ஆராய்ச்சி திட்டம் “இன்ஸ்பையர்” ஆசிரிய விருதைப் பெற்றவர். இவர், ஈய-அமில பேட்டரிகளில் உள்ள ஈய கட்டத்தை மாற்றும் ஆற்றலைக் கொண்ட நுண்ணிய கார்பன் பொருட்களை உருவாக்கி வருகிறார்.
அதிக வலிமையுடைய மின்னணுவியலில் வெப்ப பரிமாற்றத்திற்காகவும், விண்வெளியில் மின்காந்த குறுக்கீடு கவசத்திற்காகவும், ஹைட்ரஜன் சேமிப்பிற்காகவும், ஈய - அமில பேட்டரிகள் மற்றும் நீர் சுத்திகரிப்பு கருவிகளுக்கான மின் முனையாகவும், இந்த பொருள் பயனுள்ளதாக இருக்கும்.
படம்: டாக்டர் ராஜீவ் குமார், இலகுரக கார்பன் நுரை பிரிவு
"இந்த மூலபொருட்கள் இணைப்பின் மூலம், மேம்பட்ட பண்புகளுடன் கார்பன் நுரை உருவாக்கியுள்ளோம். வாகனங்கள் மற்றும் வீடுகளில் பயன்படுத்தப்படும் ஈய-அமில பேட்டரிகள் போன்ற ஆற்றல் சேமிப்பு முறையை நாங்கள் கடுமையாக நம்பியுள்ளோம். இலகுரக கார்பன் நுரை, ஈய-அமில பேட்டரிகளை மாற்றும் திறன் கொண்டது. ஏனெனில் ஈய-அமில பேட்டரிகள் கனமானவை, அரித்து போக கூடியவை மற்றும் மோசமான வெப்ப நிலைத்தன்மையைக் கொண்டுள்ளவையாகும்” என்று டாக்டர் ராஜீவ் குமார் விளக்கினார்.
“இன்ஸ்பையர்” கூட்டுறவின் கீழ் உருவாக்கப்பட்ட கார்பன் நுரை, அசுத்தமான நீரிலிருந்து ஆர்சனிக், எண்ணெய் மற்றும் பிற உலோகங்களை அகற்றுவதற்கும் செலவு குறைந்ததாக இருக்கும். இந்த கார்பன் நுரைகள் நச்சுத்தன்மையற்றவை, உருவாக்க எளிதானவை, மலிவானவை மற்றும் தண்ணீரில் கரையாதவை. கார்பன் நுரை தயாரிப்பதற்கான மூலப்பொருள் எல்லா இடங்களிலும் எளிதாகக் கிடைக்கிறது, மேலும், கார்பன் நுரை உருவாக்கவும், வடிகட்டுவதற்கும் எந்தவொரு விலையுயர்ந்த கருவியும் தேவையில்லை. மின்சாரம் பற்றாக்குறை உள்ள தொலைதூர பகுதிகளில் இத்தகைய பொருட்களை பாதுகாப்பாக பயன்படுத்தலாம்.
மேலும் கூடுதல் விவரங்களுக்கு டாக்டர் ராஜீவ் குமார் kumarrajeev4[at]gmail[dot]com, தொலைபேசி 07838352624 தொடர்பு கொள்ளவும்
தேர்தல் ஆணையம்
நாடாளுமன்ற/சட்டமன்ற இடைத் தேர்தல்களுக்கான அட்டவணை வெளியீடு
ஆந்திரப் பிரதேசம் மற்றும் கர்நாடகாவில் காலியாக உள்ள தலா ஒரு நாடாளுமன்ற தொகுதிக்கும் பல்வேறு மாநிலங்களில் காலியாக உள்ள 14 சட்டமன்ற தொகுதிகளுக்கும் இடைத் தேர்தல்களை நடத்தத் தேர்தல் ஆணையம் முடிவு செய்துள்ளது.
இதன்படி இந்த நாடாளுமன்ற மற்றும் சட்டமன்ற தொகுதிகளுக்கான இடைத் தேர்தல் ஏப்ரல் 17-ஆம் தேதி  நடைபெறும். தேர்தல் முடிவுகள் மே 2-ஆம் தேதி  வெளியிடப்படும்.
தேர்தலுக்கான அறிவிப்பு மார்ச் 23-ஆம் தேதி வெளியிடப்படும். வேட்புமனுக்களை தாக்கல் செய்வதற்கான கடைசி நாள் மார்ச் 30-ஆம் தேதி ஆகும். மார்ச் 31 அன்று வேட்புமனுக்கள் பரிசீலனை செய்யப்படும். வேட்புமனுக்களை திரும்பப் பெறுவதற்கான கடைசி தேதி ஏப்ரல் 3 ஆகும்.
உள்ளூர் திருவிழாக்கள், வாக்காளர்களின் எண்ணிக்கை, வானிலை நிலவரம், பெருந்தொற்று உள்ளிட்ட பல்வேறு விஷயங்களின் அடிப்படையில் இந்த அட்டவணை தயாரிக்கப்பட்டுள்ளது.
கொவிட்-19 நிலைமையைக் கருத்தில் கொண்டு கடந்த 2020-ம் ஆண்டு ஆகஸ்ட் 21 அன்று தேர்தல் ஆணையம் வெளியிட்ட விரிவான விதிமுறைகள் தேர்தல் நடவடிக்கைகளின்போது பின்பற்றப்படும்.
கடந்த 2020-ஆம் ஆண்டு பிகார் சட்டமன்ற தேர்தல் மற்றும் அடுத்த மாதம் நடைபெற உள்ள 5 மாநிலங்கள், யூனியன் பிரதேசங்களின் சட்டமன்ற தேர்தல்களுக்கான அனைத்து அறிவிப்புகளும் இடைத் தேர்தல்களுக்கும் பொருந்தும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1705165
-----
(Visitor Counter : 80
பிரதமர் அலுவலகம்
அஜ்மீர் ஷரீப் தர்காவிற்கு புனித போர்வையை பிரதமர் வழங்கினார்
க்வாஜா மொய்னுதீன் சிஸ்தியின் 809-வது உர்ஸ் என்று அழைக்கப்படும் சந்தனக்கூடு திருவிழாவை முன்னிட்டு அஜ்மீர் ஷரீப் தர்காவில் போர்த்தப்படும் புனித போர்வையை பிரதமர் திரு. நரேந்திர மோடி வழங்கியுள்ளார்.
இதுதொடர்பான சுட்டுரைச் செய்தியில், “க்வாஜா மொய்னுதீன் சிஸ்தியின் 809-வது உர்ஸ் விழாவன்று அஜ்மீர் ஷரீப் தர்காவில் போர்த்தப்படும் புனிதப் போர்வையை வழங்கினேன்”, என்று பிரதமர் குறிப்பிட்டுள்ளார்.
-----
(
மனித வள மேம்பாட்டு அமைச்சகம்
மாநிலங்கள் மற்றும் யூனியன் பிரதேசங்களுக்கான செயல்திறன் தரப்படுத்தல் குறியீடு 2019-20
மாநிலங்கள் மற்றும் யூனியன் பிரதேசங்களுக்கான செயல்திறன் தரப்படுத்தல் குறியீடு 2019-20-ன் வெளியீட்டிற்கு மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ அனுமதி அளித்துள்ளார்.
பள்ளிக்கல்வித்துறையில் ஏற்பட்டு வரும் மாற்றங்களை 70 பிரிவுகளின் கீழ் அளவிடுவதற்காக செயல்திறன் தரப்படுத்தல் குறியீட்டை அரசு அறிமுகப்படுத்தியது.
முதன்முறையாக, கடந்த 2019-ஆம் ஆண்டு, 2017-18 ஆம் ஆண்டுக்கான குறியீடு வெளியிடப்பட்டது.2019-20 ஆம் ஆண்டிற்கான செயல்திறன் தரப்படுத்தல் குறியீடு, இந்த வரிசையில் மூன்றாவதாகும். இந்தக் குறியீடு, கல்வித்துறையில் அதிகம் எதிர்பார்க்கப்படும் அம்சங்களை பல்முனை முயற்சிகளின் வாயிலாக மாநிலங்களும் யூனியன் பிரதேசங்களும் மேற்கொள்ள உந்துசக்தியாக இருக்கும். பள்ளிக் கல்வி முறை அனைத்து நிலைகளிலும் வலுவாக இருப்பதை உறுதி செய்வதற்கும், ஏதேனும் இடைவெளி தென்பட்டால் அதனைச் சுட்டிக்காட்டவும் இந்த குறியீடு, மாநிலங்களுக்கும் யூனியன் பிரதேசங்களுக்கும் உதவிகரமாக இருக்கும்.
2019-20 ஆம் ஆண்டில் தமிழ்நாடு, பஞ்சாப், சண்டிகர், அந்தமான் நிக்கோபார் தீவுகள் மற்றும் கேரளா ஆகிய மாநிலங்களும், யூனியன் பிரதேசங்களும் மிக உயரிய மதிப்பீடான ஏ++ ஐ பெற்றுள்ளன.
முந்தைய ஆண்டுகளுடன் ஒப்பிடுகையில் 2019-20 ஆண்டில் பெரும்பாலான மாநிலங்களும், யூனியன் பிரதேசங்களும் தங்களது தர நிலையில் மேம்பட்டுள்ளன.
தமிழ்நாடு, புதுச்சேரி, அந்தமான் நிக்கோபார் தீவுகள், அருணாச்சல பிரதேசம், மணிப்பூர், பஞ்சாப், ஆகியவை தங்களது ஒட்டுமொத்த குறியீட்டு மதிப்பெண்ணில் கூடுதலாக 10%, அதாவது 100 அல்லது அதற்கும் மேற்பட்ட புள்ளிகளைப் பெற்றுள்ளன.
அணுகுதல் என்ற பிரிவில் அந்தமான் நிக்கோபார் தீவுகள், இலட்சத்தீவுகள் மற்றும் பஞ்சாப் ஆகியவை 10%  வளர்ச்சியைப் பெற்றுள்ளன.
உள்கட்டமைப்பு மற்றும் வசதிகள் என்ற பிரிவில் சுமார் 13 மாநிலங்களும் யூனியன் பிரதேசங்களும் 10%  வளர்ச்சியை அடைந்துள்ளன. அந்தமான் நிக்கோபார் தீவுகள் மற்றும் ஒடிசா, 20% வளர்ச்சியைப் பெற்றுள்ளன.
சம விகிதம் என்ற பிரிவில் அருணாச்சலப் பிரதேசம், மணிப்பூர், ஒடிசா ஆகிய மாநிலங்கள் 10%க்கும் அதிகமான வளர்ச்சியை அடைந்துள்ளன.
ஆளுகை செயல்முறை என்ற பிரிவில் 19 மாநிலங்களும், யூனியன் பிரதேசங்களும் 10% வளர்ச்சியை  எட்டியுள்ளன. அந்தமான் நிக்கோபார் தீவுகள், ஆந்திரப் பிரதேசம், அருணாச்சல பிரதேசம், மணிப்பூர், பஞ்சாப், ராஜஸ்தான் மற்றும் மேற்கு வங்கம் ஆகிய மாநிலங்களும், யூனியன் பிரதேசங்களும் குறைந்தபட்சம் 20 சதவீத வளர்ச்சியைப்  பெற்றுள்ளன.
இந்தக் குறியீடு பற்றிய கூடுதல் தகவல்களுக்கு: https://www. education.gov.in/hi/statistics-new?shs_term_node_tid_depth=391
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724890
------
(
சுகாதாரம் மற்றும் குடும்ப நலத்துறை அமைச்சகம்
இந்திய செஞ்சிலுவைச் சங்கத்தில் தலசீமியா சோதனை மற்றும் ஆலோசனை மையத்தை டாக்டர் ஹர்ஷவர்தன் தொடங்கி வைத்தார்
இந்திய செஞ்சிலுவைச் சங்கத்தின் தேசிய ரத்த வங்கி தலைமையகத்தில் இன்று தலசீமியா பரிசோதனை மற்றும் ஆலோசனை மையத்தை மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷவர்தன் தொடங்கி வைத்தார்.
இந்த மையத்தை தொடங்கி வைப்பது மகிழ்ச்சி அளிப்பதாகத் தெரிவித்த டாக்டர் ஹர்ஷவர்தன், இந்திய செஞ்சிலுவை சங்கத்தின் இந்த முயற்சியைப் பாராட்டினார். இத்தகைய முயற்சிகள், இந்த நோயைத் தடுப்பது குறித்த விழிப்புணர்வை சாதாரண மக்களுக்கு கற்பிக்க உதவும் என்று அவர் கூறினார்.
உலகில் 270 மில்லியன் தலசீமியா நோயாளிகள் உள்ளதாக மத்திய சுகாதார அமைச்சர் தெரிவித்தார். உலகில் அதிகமாக இந்தியாவில், சுமார் 1 முதல் 1.5 லட்சம் குழந்தைகளுக்கு இந்த நோய் பாதித்துள்ளது. ஒவ்வொரு ஆண்டும் 10,000 முதல் 15,000 குழந்தைகள் இந்தக் குறைபாட்டுடன் பிறக்கின்றன. இந்தக் குழந்தைகளுக்கு எலும்பு மஜ்ஜை மாற்று சிகிச்சை முறை மட்டுமே தற்போது அளிக்கப்படுகிறது. ஆனால், இந்த சிகிச்சை முறைக்கு அதிக செலவாகும் என்பதால், பாதிக்கப்பட்ட எல்லா குழந்தைகளின் பெற்றோராலும் அணுகமுடியாத நிலை உள்ளது. எனவே, இதற்கான மாற்று சிகிச்சையின் முக்கிய அம்சம், தொடர்ந்து ரத்தம் மாற்றுவது தான். இதனைத் தொடர்ந்து, அதிகப்படியான இரும்புச்சத்தை அகற்றுவதற்கான சிகிச்சை மேற்கொள்ள வேண்டும். அடிக்கடி ரத்தத்தை மாற்றிக் கொண்டேயிருக்க வேண்டும்.
இந்திய செஞ்சிலுவைச் சங்கத்தின் இந்த புதிய முயற்சி, இந்த நோயால் பாதிக்கப்பட்டுள்ளவர்களுக்கு ஒரு பொன்னான வாய்ப்பாகும் என்று டாக்டர் ஹர்ஷவர்தன் கூறினார். பரிசோதனை, மரபியல் ஆலோசனை, பெற்றோர் ரீதியான நோய் கண்டறிதல் ஆகியவற்றின் மூலம் உரிய சிகிச்சை வழங்கி, நோயாளிகள் சிரமம் இன்றி வாழவும், பிறக்கும் குழந்தைகளுக்கு இந்த நோய் தாக்காமல் தடுக்கவும் வழி ஏற்படும். “இந்தத் திட்டம், பிறக்கும் குழந்தைகள் ஹீமோகுளோபினோபதி நோயுடன் பிறப்பதை, சிறந்த திட்டமிடுதலுடன் கூடிய பரிசோதனை, தகவல் பரவல், விழிப்புணர்வு உருவாக்கம் போன்ற நடவடிக்கைகளால் தடுக்க உதவும். மேலும், பரம்பரையாக வரும் இந்தக் குறைபாடு பெரும் நோயாக மாறாமல் தடுக்கவும் இது உதவும். இத்தகைய முற்போக்கான முயற்சிகள் மூலம், பிரதமர் கண்டுள்ள புதிய இந்தியா இலக்கை நம்மால் எட்ட இயலும்’’ என அவர் கூறினார்.
மின்னணு மற்றும் தகவல் தொழில்நுட்பம்
ஆகஸ்ட் 6-ம் தேதி சென்னை ஐஐடி ஏற்பாடு செய்துள்ள 'டிஜிட்டல் இந்தியா ஆர்ஐஎஸ்சி-வி' கருத்தரங்கில் இணை அமைச்சர் ராஜீவ் சந்திரசேகர் பங்கேற்கிறார்.
சென்னை ஐஐடி மற்றும் ஐஐடி பிரவர்தக் டெக்னாலஜிஸ் பவுண்டேஷன் இணைந்து நடத்தும் 'டிஜிட்டல் இந்தியா ஆர்ஐஎஸ்சி-வி' கருத்தரங்கில் மத்திய தொழில் முனைவோர், திறன் மேம்பாடு, மின்னணு மற்றும் தகவல் தொழில்நுட்பத் துறை இணையமைச்சர் ராஜீவ் சந்திரசேகர் பங்கேற்கிறார்.
'ஆர்.ஐ.எஸ்.சி-வி பாதை வாயிலாக இந்தியாவில் மின்னணுவியலின் எதிர்காலம்' என்பதைக் காட்டும் இந்த நிகழ்வில் மாணவர்கள், தொழில் வல்லுநர்கள், ஆராய்ச்சியாளர்கள் மற்றும் இந்தியாவில் வளர்ந்து வரும் ஆர்.ஐ.எஸ்.சி-வி சுற்றுச்சூழல் அமைப்பு பற்றிய நுண்ணறிவுகளைப் பெற ஆர்வமுள்ள அனைவரும் கலந்து கொள்வார்கள்.
ராஜீவ் சந்திரசேகர், சென்னை ஐஐடி இயக்குநர் பேராசிரியர் வி.காமகோடி உள்ளிட்டோர் சிறப்புரையாற்றுகின்றனர்.
இந்தக் கருத்தரங்கில் கல்வியாளர்கள் மற்றும் தொழில்துறை வல்லுநர்களின் நுண்ணறிவு தொழில்நுட்ப சொற்பொழிவுகள், உள்நாட்டு ஆர்.ஐ.எஸ்.சி-வி செயலிகளை வெளிப்படுத்தும் அரங்குகள், ஹேக்கத்தான் மற்றும் சிறப்பு முதலீட்டாளர் அமர்வு ஆகியவை இடம்பெறும்.
ஆர்.ஐ.எஸ்.சி-வி பற்றி
'ஆர்.ஐ.எஸ்.சி' என்பது 'குறைவான உத்தரவுகளுடன் கூடிய கணினி அமைப்பு' மற்றும் 'வி' என்பது ஐந்தாவது தலைமுறையைக் குறிக்கிறது. ஆர்.ஐ.எஸ்.சி-வி திட்டம் 2010 இல் தொடங்கியது. ஆர்.ஐ.எஸ்.சி-வி ஐ.எஸ்.ஏ திறந்த நிலை ஒத்துழைப்பு மூலம் செயலி கண்டுபிடிப்புகளின் ஒரு புதிய சகாப்தத்தை ஏற்படுத்துகிறது. மேலும், கட்டிடக்கலையில் ஒரு புதிய அளவிலான இலவச, விரிவாக்கக்கூடிய மென்பொருள் மற்றும் வன்பொருள் சுதந்திரத்தை வழங்குவதை நோக்கமாகக் கொண்டுள்ளது, இது அடுத்த 50 ஆண்டு கணினி வடிவமைப்பு மற்றும் கண்டுபிடிப்புகளுக்கு வழிவகுக்கிறது. ஆர்.ஐ.எஸ்.சி-வி ஐ.எஸ்.ஏவை அடிப்படையாகக் கொண்டு இந்தியாவின் முதல் உள்நாட்டில் வடிவமைக்கப்பட்ட நுண்செயலியான 'சக்தி'யை பேராசிரியர் காமகோடி உருவாக்கினார்.
ஆர்.ஐ.எஸ்.சி-வி அறக்கட்டளை 2015 ஆம் ஆண்டில் நிறுவப்பட்டது. இதை நிறுவியதில், ஐ.ஐ.டி மெட்ராஸ் -ம் ஒன்றாகும். டி.ஐ.ஆர்-வி  நுண்செயலி திட்டம் 2022 ஆம் ஆண்டில் மத்திய அரசால் தொடங்கப்பட்டது, இது இந்தியாவில், உலகில் எதிர்காலத்திற்கான நுண்செயலிகளை உருவாக்கவும், டிசம்பர் 2023 க்குள் தொழில்துறை தர சிலிக்கான் மற்றும் வடிவமைப்பு வெற்றிகளை அடையவும் உதவும் ஒட்டுமொத்த நோக்கத்துடன் தொடங்கப்பட்டது.
ஆர்.ஐ.எஸ்.சி-வி ஐ.எஸ்.ஏ அடிப்படையிலான வடிவமைப்புகள் பல நிறுவனங்கள் மற்றும் ஸ்டார்ட் அப்களால் பயன்படுத்தப்படுகின்றன. RISC V ISA வெளிப்படையான, இலவசமான ஆதாரமாகும். கல்வியாளர்களைப் பொறுத்தவரை, ஆர்.ஐ.எஸ்.சி-வி ஐ.எஸ்.ஏவின் கற்பித்தல் பல அற்புதமான ஆராய்ச்சி மற்றும் பயன்பாடுகளுடன் தொழில் தொடர்பான பாடத்திட்டத்துக்கு வழிவகுக்கிறது.
நிதி அமைச்சகம்
இந்தியாவில் முதலீட்டுக்கான கட்டமைப்பை உருவாக்க இந்தியா – சவுதி அரேபியா இடையே புரிந்துணர்வு ஒப்பந்தம் : மத்திய அமைச்சரவை ஒப்புதல்
இந்தியாவில் முதலீட்டுக் கட்டமைப்பை உருவாக்குவதற்கான ஒரு செயல்முறையை நிறுவுவதற்கு வழிவகுக்கும், இந்தியா மற்றும் சவுதி அரேபியா இடையிலான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
நமது நாட்டின் உள்கட்டமைப்பிற்கு தேவையான முதலீட்டை ஈர்க்கும் நோக்கத்துடன் சவுதி அரேபிய நிறுவனங்களுடன் இணைந்து செயல்படுவதற்கு இந்த ஒப்பந்தம் வழிவகுக்கும். நமது நாட்டின் உள்கட்டமைப்பு வளர்ச்சிக்கு உத்வேகம் அளிப்பதற்கும், அதிக வேலைவாய்ப்புகளை உருவாக்குவதற்கும், துணை தொழில் துறைகளின் வளர்ச்சிக்கும், இவற்றின் வாயிலாக ஒட்டுமொத்த பொருளாதார வளம் மற்றும் ஜிடிபி வளர்ச்சிக்கு இந்த ஒப்பந்தம் உதவும்.